VAIO-brugervejledning

Opgave

# Sådan lukker du din VAIO-computer

Luk din VAIO-computer korrekt for at undgå at miste data, som ikke er gemt.

1. Gem dine data, og luk alle åbne apps.

1. Sluk eventuelle eksterne enheder, der er sluttet til VAIO-computeren.

1. Åbn amuletterne [Detaljer], og vælg derefter amuletten Indstillinger (Settings).

1. Vælg Tænd/sluk (Power) og Luk computeren (Shut down).

Efter kort tid slukkes VAIO-computeren automatisk, og den grønne strømindikator slukkes.
Bemærk!

- Hvis VAIO-computeren ikke lukkes korrekt, kan du miste data, som ikke er gemt, eller der kan opstå funktionsfejl.

- Når du har lukket din VAIO-computer, skal du vente mindst 30 sekunder, før du tænder den igen.

- Hvis du vil koble VAIO-computeren helt fra elnettet, skal du slukke computeren og derefter tage strømledningen ud af stikkontakten.

## Sådan lukker du VAIO-computeren helt

Du kan lukke VAIO-computeren helt ved at sætte computeren i ACPI S5-tilstand. Det tager lidt længere at starte fra denne tilstand end normalt.

1. Gem dine data, og luk alle åbne apps.

1. Sluk eventuelle eksterne enheder, der er sluttet til VAIO-computeren.

1. Åbn amuletterne [Detaljer], og vælg derefter amuletten Indstillinger (Settings).

1. Vælg Tænd/sluk (Power), hold tasten Shift nede, og vælg derefter Luk computeren (Shut down).

Efter kort tid slukkes VAIO-computeren automatisk, og den grønne strømindikator slukkes.
Tip!

- ACPI (Advanced Configuration and Power Interface) er en åben branchespecifikation til strømstyring af PC/AT-kompatible enheder og enhedskonfiguration. I S5-tilstand er din VAIO-computer i en systemslumretilstand eller en blød deaktiveret tilstand.

Relaterede emner
Sådan tænder du din VAIO-computer
Genstart af VAIO-computeren
Brug af slumretilstand
Om brugen af strømkilden