Ghid de utilizare VAIO

Concept

# Despre i.LINK

i.LINK este o interfaţă digitală în serie care transferă bidirecţional semnale video/audio digitale între dispozitive i.LINK şi vă permite să acţionaţi alte dispozitive i.LINK.
Puteţi acţiona un alt dispozitiv i.LINK în mod direct sau indirect, astfel că ordinea de conectare nu este importantă.
Totuşi, în funcţie de specificaţii, este posibil ca unele dispozitive i.LINK să nu comunice între ele.

## Note cu privire la conectarea dispozitivelor i.LINK

- Portul i.LINK de pe computerul VAIO nu furnizează energie dispozitivelor externe. Dacă dispozitivul extern are nevoie de alimentare externă, conectaţi-l la o sursă de alimentare.

- Portul i.LINK acceptă viteze de transfer de până la 400 Mbps. Totuşi, viteza reală de transfer depinde de viteza de transfer a dispozitivului extern.

- Cablurile i.LINK opţional pot să nu fie disponibile în unele ţări sau regiuni.

- Conexiunea i.LINK cu alte dispozitive compatibile nu este garantată în întregime.

- Este posibil ca conexiunea i.LINK să nu fie disponibilă, în funcţie de aplicaţiile software, sistemele de operare şi dispozitivele compatibile cu i.LINK utilizate. Consultaţi manualul primit împreună cu aplicaţia software pentru informaţii suplimentare.

- Verificaţi condiţiile de lucru şi compatibilitatea sistemului de operare a perifericelor PC compatibile cu i.LINK (de exemplu, a hard diskurilor sau unităţilor CD-RW) înainte de a le conecta la computer.

Subiect asociat
Conectarea unei camere video digitale cu un cablu i.LINK