VAIO-brugervejledning

Reference

# Om LCD-skærmen

Læs følgende forholdsregler og retningslinjer for, hvordan du bruger LCD-skærmen.

- LCD-skærmen er fremstillet ved hjælp af højpræcisionsteknologi. Der kan imidlertid forekomme små sorte punkter og/eller lyse punkter (rød, blå eller grøn) på LCD-skærmen. Dette er et normalt resultat af fremstillingsprocessen og ikke et tegn på en funktionsfejl.

- Pas på, at du ikke kommer til at ridse eller trykke hårdt på LCD-skærmen. Dette kan beskadige skærmen.

- LCD-skærmen bliver varm under drift. Dette er normalt og ikke et tegn på en funktionsfejl.

- På grund af den tekniske opbygning af din VAIO-computers LCD-skærm/touch-skærm, kan skærmens overflade blive varm, når du bruger computeren i længere tid. Dette er normalt og ikke et tegn på en funktionsfejl. (Modeller udstyret med touch-skærm)

- LCD-skærmen/touch-skærmen er fremstillet af hærdet glas, der sikrer god holdbarhed. Skærmen skal dog behandles med forsigtighed, da den ikke er 100 % brudsikker. Hvis skærmen skulle gå i stykker, skal du passe på ikke at skære dig på glasskårene. (Modeller udstyret med touch-skærm)

- LCD-skærmen må ikke vende direkte mod sollyset. Det kan beskadige LCD-skærmen. Sørg for at blokere for direkte sollys, hvis du anvender VAIO-computeren i nærheden af et vindue.

- Hvis du bruger din VAIO-computer i lave temperaturer, kan der komme et skyggebillede på LCD-skærmen. Dette er ikke tegn på en funktionsfejl. Når computeren igen anvendes under normale temperaturforhold, gendannes det normale skærmbillede.

- Der kan opstå et skyggebillede på LCD-skærmen, hvis det samme billede vises i længere tid på skærmen. Dette skyggebillede forsvinder efter et stykke tid. Du kan bruge en pauseskærm for at undgå skyggebilleder.