Ghid de utilizare VAIO

Activitate

# Utilizarea modului Repaus

În modul Repaus, toate dispozitivele nenecesare ale computerului VAIO sunt oprite, însă unele dispozitive rămân pornite pentru a menţine starea computerului, inclusiv datele la care lucraţi. Modul Repaus este util, de exemplu, atunci când faceţi o pauză scurtă.
Cu setările implicite ale modului Repaus, se activează Rapid Wake şi starea computerului este salvată pe dispozitivul de stocare încorporat.

## Pentru a activa modul Repaus

1. Deschideţi butoanele [Detalii] şi selectaţi butonul Setări (Settings).

1. Selectaţi Alimentare (Power) şi Repaus (Sleep).

Indicatorul luminos de alimentare se stinge atunci când computerul VAIO intră în modul Repaus.
Sugestie

- În mod implicit, computerul dumneavoastră VAIO intră automat în modul Repaus după circa 30 de minute de inactivitate, în timp ce este conectat la o priză CA.

- Computerul VAIO este trecut în modul Repaus şi prin operaţiile de mai jos.

- Apăsaţi butonul (Alimentare (Power)) (cu setarea implicită).
  Reţineţi că, dacă apăsaţi şi ţineţi apăsat butonul (Alimentare (Power)) timp de cel puţin patru secunde, computerul VAIO se va opri automat. Aceasta acţiune va şterge toate datele nesalvate.

- Apăsaţi butonul Sleep de pe tastatură.

## Pentru a reveni la modul Normal

1. Apăsaţi butonul (Alimentare (Power)).

Notă

- Înainte de a muta computerul VAIO, asiguraţi-vă că indicatorul luminos de alimentare este stins, pentru a evita supunerea hard disk-ului aflat în funcţiune la şocuri sau vibraţii.

Sugestie

- Reţineţi că, dacă apăsaţi şi ţineţi apăsat butonul (Alimentare (Power)) timp de cel puţin patru secunde, computerul VAIO se va opri automat. Aceasta acţiune va şterge toate datele nesalvate.

- Computerul VAIO este trecut din modul Repaus în modul Normal şi prin operaţiile de mai jos.

- Faceţi clic pe butonul mouse-ului. (Modele furnizate cu mouse)

- Deplasaţi mouse-ul. (Modele furnizate cu mouse fără fir)
  Vă recomandăm să opriţi mouse-ul fără fir înainte de a trece computerul VAIO în modul Repaus. Acest lucru va împiedica computerul să revină la modul Normal atunci când mouse-ul este trecut neintenţionat în modul Repaus.

Subiect asociat
Note cu privire la utilizarea surselor de alimentare
Note cu privire la modul Repaus