VAIO-brugervejledning

Reference

# Sikkerhedsoplysninger

Du kan finde detaljerede sikkerhedsoplysninger i den medfølgende sikkerhedsvejledning.

## Computer

- Hvis du taber en tung genstand eller væske på VAIO-computeren, skal du lukke computeren og derefter trække stikket ud. Du kan eventuelt få computeren undersøgt af en kvalificeret servicetekniker, inden du bruger den igen.

- Brug kun de angivne eksterne enheder og grænsefladekabler.

- Små dele, f.eks. en "Memory Stick" og "Memory Stick"-adapter, skal placeres uden for børns rækkevidde. Børn kan komme til at sluge disse genstande.

## Strømkilde

- Placer ikke tunge genstande på strømledningen, da dette kan medføre brand.

- Hvis du vil fjerne strømledningen, skal du holde på stikproppen og trække den ud af stikkontakten. Træk aldrig i selve ledningen.

- Brug ikke forbindelseskabler, der har flænger eller andre skader.

- Hvis du ikke skal bruge VAIO-computeren i en længere periode, skal du trække strømledningen ud af stikkontakten.

- Når du udskifter AA-batterier:

- Sørg for at bruge almindelige AA-batterier (der kan købes i butikkerne).

- Bland ikke gamle (brugte) og nye batterier.

- Sørg for at bruge batterier af samme type og fra samme producent.

## Mus

- Kig ikke direkte på det røde lys i bunden af den optiske mus. Det kan skade øjnene.

- Kig ikke direkte ind i linsen i bunden af lasermusen. Det kan skade øjnene. Laserlyset er usynligt.

## Hovedtelefoner

- Brug ikke hovedtelefonerne til at høre musik ved høj lydstyrke. Høreeksperter anbefaler, at øret ikke udsættes for kontinuerlig høj lyd i en længere periode. Hvis du oplever en ringen for ørerne, skal du sænke lydstyrken eller tage hovedtelefonerne af.