VAIO-brugervejledning

Opgave

# Klargøring af vægmontering

Din VAIO-computer kan hænges på en væg ved hjælp af et vægmonteringsbeslag (medfølger ikke).
Brug fire M4-skruer (medfølger ikke), som passer til VESA-standarden (Video Electronics Standards Association) for monteringshuller på 100 mm × 100 mm, når du monterer computeren på monteringsbeslaget.
Bemærk!

- VAIO-computerens vægt må ikke overstige den maksimumvægt, der understøttes af monteringsbeslaget. Du kan finde vægtoplysninger i den vejledning, der fulgte med monteringssystemet.

- Når din VAIO-computer hænger på væggen, må der ikke placeres genstande oven på computeren. Hvis der bliver det, kan rammen gå i stykker, eller hovedenheden kan falde ned fra væggen, så computeren eller personer bliver beskadiget.

1. Sluk VAIO-computeren og de eksterne enheder, og fjern strømledningen og alle tilslutningskabler.

1. Vent, indtil computeren er kølet af.

De indvendige komponenter i computeren kan være varme, lige når du har slukket computeren. Pas på, at du ikke får forbrændinger, når du håndterer computeren i denne tilstand.

1. Tag bagpanelet af computeren.

1. Læg et rent stykke stof på en plan, flad overflade, og placer computeren på det.

1. Fjern de syv skruer (1) med en stjerneskruetrækker, og tag skærmfoden (2) af computeren.

Bemærk!

- Skærmfoden sidder fast på VAIO-computeren. Hold den nederste del af hovedenheden nede, tag fat i skærmfoden, og træk den ud af enheden.

1. Fjern de otte skruer (3) fra bagsiden af skærmfoden, og tag monteringspladen af (4).

Bemærk!

- Husk at gemme de fjernede skruer til senere brug.

1. Fjern de to skruer (5) fra monteringspladen (6), og tag bagpladen af.

1. Vend monteringspladen (7), og skru den fast bag på computeren med de syv skruer (8), der sad samme sted på trin 5.

Bemærk!

- Sørg for at spænde skruerne ordentligt.

1. Sæt vægmonteringsbeslaget fast på computeren med fire M4-skruer (medfølger ikke).

Bemærk!

- Brug ikke de skruer, der sidder i VAIO-computeren.

1. Følg instruktionerne i den vejledning, der fulgte med monteringsbeslaget, for at hænge computeren op på væggen.