VAIO-brugervejledning

Reference

# Indretning af en god computerarbejdsplads

I dette emne forklares det, hvor din VAIO-computer må placeres. Emnet indeholder desuden en ergonomisk vejledning.

## Sådan skal du placere din VAIO-computer

Når du skal placere din VAIO-computer, skal du huske følgende:

- Du skal have nem adgang til en strømkilde og de porte, du anvender.

- Der skal være tilstrækkelig plads rundt om computeren.

- Der skal være god ventilation på stedet (f.eks. i nærheden af et vindue).
  Der skal være mindst 10 cm fri plads bag computeren og mindst 20 cm fri plads på hver side af computeren.

- Computeren skal placeres på en tilstrækkelig bred, plan overflade, og du skal kunne se direkte på computerskærmen, når du arbejder på den.

- Computeren skal anbringes foran dig, og du skal kunne sidde med ret ryg og underarmene parallelt med gulvet.

## Sådan må du ikke placere din VAIO-computer

Hvis VAIO-computeren placeres et forkert sted, kan den blive beskadiget, eller der kan opstå funktionsfejl. Anbring ikke computeren et sted, hvor den udsættes for:

- Direkte sollys

- Magnetiske elementer eller kilder

- Varmekilder, f.eks. varmeanlæg i beboelsesejendomme

- Støv i større mængder

- Høj luftfugtighed

- Dårlig ventilation

Bemærk!

- Området rundt om ventilationshullerne kan blive meget varmt, når VAIO-computeren er tændt. Vær forsigtig, når du rører dette område.

- Placer ikke genstande, der kan blokere ventilationen, i nærheden af ventilationshullerne.

Tip!

- Din VAIO-computer bruger højfrekvensradiosignaler og kan forstyrre radio- og tv-modtagelse. Hvis dette sker, skal du anbringe computeren i passende afstand fra radioen eller tv'et.

## Ergonomisk vejledning

Tag så vidt muligt hensyn til følgende ergonomiske forhold:

### Møbler og siddestilling

Sid på en stol med god rygstøtte. Juster stolens højde, så dine fødder hviler fladt på gulvet. Det kan være behageligt med en fodskammel.
Sid i en afslappet og rank stilling, og undgå at bøje forover eller læne dig langt tilbage.

### Synsvinkel i forhold til skærmen

Brug skærmens vippefunktion til at finde den bedste position. Sørg for, at skærmbilledet er i øjenhøjde eller en anelse lavere, når du sidder foran VAIO-computeren. Juster også skærmens lysstyrke.
Dine øjne og muskler belastes mindre, hvis skærmen justeres til den korrekte position, og lysstyrken indstilles til et behageligt niveau.

### Lysforhold

Vælg en placering, hvor lyset fra vinduer eller lamper ikke reflekteres i computerskærmen. Brug indirekte lyskilder for at undgå lyse punkter på computerskærmen. En ordentlig belysning gør det mere behageligt at arbejde ved computeren og øger dermed din effektivitet.
Bemærk!

- Når du justerer synsvinklen i forhold til skærmen, skal du undgå at trykke hårdt på VAIO-computeren, så der ikke opstår mekaniske skader.

## ﻿Om håndtering af din VAIO-computer

Overhold følgende retningslinjer for at undgå fejl og skader på din VAIO-computer.

- Placer din VAIO-computer forsigtigt på en plan overflade for at undgå mekanisk stød.

- Flyt ikke din VAIO-computer ved at trække i skærmfoden, da det kan beskadige computeren.

- Pas på, at du ikke kommer til at trykke hårdt på LCD-skærmen, når du flytter din VAIO-computer.

- Pas på, at du ikke kommer til at ridse LCD-skærmen med dit tøj eller bæltespænde, når du flytter din VAIO-computer.

- Når du skal flytte din VAIO-computer, skal du tage fat bagfra med begge hænder om de nederste hjørner på computerskærmen.
  Hvis du ikke gør det sådan, kan du miste balancen og falde.

- Husk at slukke VAIO-computeren, inden du flytter den. Hvis du flytter computeren, mens den er tændt, kan harddisken blive beskadiget. Sørg for at frakoble alle tilsluttede kabler, inden du flytter computeren.

- Pas på, at du ikke kommer til at tabe eller støde VAIO-computeren. Selv mindre stød eller vibrationer kan medføre fejl på harddisken.

- Placer ikke VAIO-computeren i en ustabil position.