Ghid de utilizare VAIO

Activitate

# Adăugarea şi eliminarea modulelor de memorie

Dacă doriţi să măriţi viteza computerului sau să îmbunătăţiţi performanţa când programele se execută simultan, măriţi volumul memoriei prin instalarea modulelor opţionale de memorie.
Înainte de a face upgrade pentru memoria computerului, consultaţi Note privind adăugarea şi eliminarea modulelor de memorie. [Detalii]
Dacă instalaţi module de memorie în două sau mai multe fante, modul canal dublu este activat pentru a ajuta la îmbunătăţirea performanţei.
Tipul de modul şi volumul de memorie instalat pe computer poate diferi în funcţie de model.

1. Opriţi computerul VAIO şi dispozitivele periferice, deconectaţi cablul de alimentare şi toate cablurile de conectare.

1. Aşteptaţi un timp până ce computerul VAIO se răceşte.

Este posibil ca elementele interne ale computerului VAIO să fie fierbinţi chiar imediat după închidere. Fiţi atent să evitaţi arsurile la manevrarea computerului VAIO în această stare.

1. Îndepărtaţi panoul posterior al computerului VAIO.

1. Aşezaţi o cârpă curată pe o suprafaţă plană şi netedă, poziţionaţi computerul VAIO pe aceasta aşa cum este ilustrat mai jos. Scoateţi şuruburile cu o şurubelniţă cu cap în cruce pentru a deschide capacul compartimentului pentru modulul de memorie.

Pe anumite modele, şuruburile prinse sunt utilizate pe capacul compartimentului pentru modulul de memorie şi nu pot fi desprinse de pe capac.

1. Atingeţi cu un obiect metalic extern pentru a descărca electricitatea statică.

Nu atingeţi componentele metalice din computerul VAIO.

1. Dacă nu există nicio fantă liberă, îndepărtaţi modulul de memorie instalat în prezent. Poziţionaţi clapetele în direcţia săgeţilor pentru a înclina modulul în unghi (1), apoi trageţi modulul în direcţia săgeţii (2).

1. Scoateţi noul modul de memorie din săculeţul antistatic.

1. Ţineţi modulul de memorie de margine şi glisaţi-l în fanta pentru module de memorie cu borna orientată în jos în timp ce aliniaţi canalul de pe modul cu mica ieşitură din fantă.

Dacă intenţionaţi să instalaţi doar un modul de memorie, asiguraţi-vă că îl instalaţi în fanta inferioară.

1. Ţineţi modulul de memorie de margine şi împingeţi-l până se fixează după cum se arată în imagine.

Clapetele de pe ambele părţi ale fantei se fixează pentru a asigura modulul. Nu atingeţi nicio componentă IC (componente negre) de pe modulul de memorie.

1. Puneţi la loc capacul compartimentului pentru modulul de memorie şi fixaţi-l cu şuruburile pe care le-aţi îndepărtat la pasul 3.

1. Reataşaţi panoul posterior la computer.

Notă

- Introduceţi clemele panoului în fante şi apăsaţi-le până când auziţi un clic.

1. Conectaţi toate cablurile de conectare şi perifericele pe care le-aţi îndepărtat la pasul 1 şi porniţi computerul.

1. Verificaţi dacă volumul de memorie a sistemului s-a modificat corect. [Detalii]

Dacă volumul de memorie a sistemului indicat este corect, înseamnă că instalarea modulului de memorie a reuşit.
Subiect asociat
Note privind adăugarea şi eliminarea modulelor de memorie