VAIO-brugervejledning

Ofte stillede spørgsmål

#### Hvad skal jeg gøre, hvis strømindikatoren lyser, når jeg trykker på tænd/sluk-knappen, men skærmen alligevel er sort?

- Kontroller, at de knapper, der styrer lysstyrken og kontrasten, er indstillet korrekt.

- Tryk på tasterne Alt+F4 flere gange for at lukke app-vinduet.
  Der kan være opstået en app-fejl.

- Hvis du venter lidt, og computerskærmen stadig er sort, skal du genstarte VAIO-computeren. Benyt fremgangsmåden nedenfor, og udfør trinene i den angivne rækkefølge. Bemærk, at disse procedurer kan ødelægge de data, du arbejder på.

- Fjern alle eksterne enheder, f.eks. en printer eller USB-enhed, og afbryd forbindelsen fra VAIO-computeren til netværket.

- Tryk på knappen (Tænd/sluk (Power)), og hold den nede i mere end fire sekunder. Kontroller, at strømindikatoren slukkes. Tænd derefter VAIO-computeren igen.

- Hvis problemet fortsætter, skal du holde knappen (Tænd/sluk (Power)) nede i mere end fire sekunder og sikre dig, at strømindikatoren er slukket. Fjern alle kabler, der er sluttet til VAIO-computeren, f.eks. strømledningen, og vent i cirka fem minutter. Tilslut derefter kablerne og de eksterne enheder igen, og tænd computeren.

- Hvis du har indsat et ekstra hukommelsesmodul, og det ikke sidder korrekt, kan VAIO computeren muligvis ikke tændes.
  Hvis du bruger hukommelsesmoduler, som ikke anbefales af Sony, eller forkert installerede hukommelsesmoduler, kan det medføre, at computeren ikke startes eller bliver ustabil.
  I så fald skal du installere hukommelsesmodulerne igen.
  Hvis du bruger et hukommelsesmodul, der ikke kommer fra Sony, skal du kontakte forhandleren eller producenten af hukommelsesmodulet.