Εγχειρίδιο χρήσης VAIO

Συχνές ερωτήσεις

#### Τι πρέπει να κάνω αν δεν μπορώ να εκτυπώσω ένα έγγραφο;

- Βεβαιωθείτε ότι οι ρυθμίσεις εκτυπωτή είναι διαμορφωμένες.
  Για πληροφορίες σχετικά με τις ρυθμίσεις του εκτυπωτή, ανατρέξτε στο εγχειρίδιο του εκτυπωτή.

- Βεβαιωθείτε ότι ο εκτυπωτής σας είναι ενεργοποιημένος.
  Για περισσότερες πληροφορίες, ανατρέξτε στο εγχειρίδιο του εκτυπωτή σας.

- Βεβαιωθείτε ότι οι συνδέσεις μεταξύ του καλωδίου τροφοδοσίας του εκτυπωτή και του μετασχηματιστή εναλλασσόμενου ρεύματος του εκτυπωτή και μεταξύ του μετασχηματιστή εναλλασσόμενου ρεύματος και της πρίζας είναι σταθερές.

- Βεβαιωθείτε ότι έχει εγκατασταθεί το σωστό πρόγραμμα οδήγησης του εκτυπωτή.
  Όταν συνδέετε ένα νέο εκτυπωτή, πρέπει πρώτα να διαμορφώσετε το πρόγραμμα οδήγησής του.
  Για περισσότερες πληροφορίες σχετικά με τον τρόπο διαμόρφωσης του προγράμματος οδήγησης του εκτυπωτή, ανατρέξτε στο εγχειρίδιο του εκτυπωτή ή επισκεφθείτε τον ιστότοπο του κατασκευαστή.

- Βεβαιωθείτε ότι ο εκτυπωτής εμφανίζεται συνδεδεμένος ή έτοιμος προς χρήση.
  Στη συνέχεια, βεβαιωθείτε ότι έχουν διαμορφωθεί σωστά οι ρυθμίσεις του εκτυπωτή, σύμφωνα με τις οδηγίες του εγχειριδίου.

- Βεβαιωθείτε ότι έχει επιλεχθεί η ρύθμιση Ορισμός εκτυπωτή ως προεπιλεγμένου (Set as Default Printer) για τον εκτυπωτή.
  Για περισσότερες πληροφορίες, ανατρέξτε στη Βοήθεια και υποστήριξη των Windows (Windows Help and Support). [Πληροφ.]

- Βεβαιωθείτε ότι ο εκτυπωτής σας είναι συμβατός με τα Windows που υπάρχουν εγκατεστημένα στον υπολογιστή VAIO.

- Βεβαιωθείτε ότι ο εκτυπωτής σας είναι συνδεδεμένος με το δίκτυό σας (LAN).
  Αν ο εκτυπωτής είναι απευθείας συνδεδεμένος με το δίκτυο (LAN), βεβαιωθείτε ότι υπάρχει ενεργοποιημένος δρομολογητής ή διανομέας.
  Αν ο εκτυπωτής είναι συνδεδεμένος σε διακομιστή εκτυπώσεων, βεβαιωθείτε ότι δεν εμφανίζεται κάποιο μήνυμα σφάλματος στο διακομιστή εκτυπώσεων.

- Βεβαιωθείτε ότι η εφαρμογή λειτουργεί σωστά.
  Η εφαρμογή μπορεί να μην υποστηρίζει τη μορφή των εγγράφων σας. Σε αυτήν την περίπτωση, το έγγραφό σας δεν θα εκτυπωθεί σωστά.
  Απευθυνθείτε στον εκδότη της εφαρμογής ή στον κατασκευαστή του εκτυπωτή.

- Βεβαιωθείτε ότι έχει επιλεγεί η σωστή θύρα εκτυπωτή για τον εκτυπωτή σας.
  Για περισσότερες πληροφορίες σχετικά με τις ρυθμίσεις της θύρας του εκτυπωτή, ανατρέξτε στο εγχειρίδιο του εκτυπωτή ή επικοινωνήστε με τον κατασκευαστή.