VAIO-käyttöopas

FAQ

#### Mitä pitäisi tehdä, jos näppäimistöllä ei voi kirjoittaa tiettyjä merkkejä?

- Jos numeroiden kirjoittaminen numeronäppäimistöllä ei onnistu, tarkista, onko työpöydän ilmaisinalueen Num lock -kuvake vihreä vai harmaa.
  Kun kuvake näkyy harmaana, numeronäppäimistön näppäimet toimivat suuntanuolina sekä Home-, Page Up-, Page Down- ja End-näppäiminä. Vaihda Num lock -kuvakkeen väri vihreäksi Num Lk -näppäimellä ennen numeroiden kirjoittamista. [Tietoja]

- Tarkista, palaako Caps Lock -merkkivalo.
  Jos merkkivalo palaa, merkit kirjoitetaan isolla, kun painat näppäimiä (tai pienellä, jos pidät myös Shift-näppäintä painettuna).
  Jos merkkivalo ei pala, merkit kirjoitetaan pienellä (tai isolla, jos pidät myös Shift-näppäintä painettuna).
  Merkkivalon voi sytyttää tai sammuttaa painamalla näppäinyhdistelmää Shift+Caps Lock. [Tietoja]