VAIO-brugervejledning

Ofte stillede spørgsmål

#### Hvad skal jeg gøre, hvis musemarkøren ikke flytter sig?

- Hvis markøren ikke kan flyttes, mens der kører en app, skal du trykke på tasterne Alt+F4 for at lukke app'en.

- Hvis du ikke kan lukke app'en ved hjælp af tasterne Alt+F4, skal du trykke på tasten (Windows) og tasten I og derefter vælge Tænd/sluk (Power) og Genstart (Restart) for at genstarte din VAIO-computer.

- Hvis din VAIO-computer ikke genstartes, skal du trykke på tasterne Ctrl+Alt+Delete, vælge (Luk computeren (Shut down)) nederst til højre på computerskærmen og derefter vælge Genstart (Restart) for at genstarte computeren.

- Hvis problemet fortsætter, skal du holde knappen (Tænd/sluk (Power)) nede i mere end fire sekunder for at slukke computeren.
  Hvis du udfører denne procedure, kan du miste data, der ikke er gemt.

- Brug ikke trådløse enheder, der udveksler radiosignaler på 2,4 GHz-båndet, i nærheden af den trådløse mus. Disse enheder kan skabe radiointerferens, som medfører, at musen ikke fungerer korrekt.

- Placer ikke metalmøbler eller -genstande i nærheden af din VAIO-computer eller trådløse mus, da de kan skabe radiointerferens, som medfører, at musen ikke fungerer korrekt.