Ghid de utilizare VAIO

Activitate

# Iniţializarea unui hard disk prin USB pentru utilizarea cu un PC
<Modele cu tuner TV instalat>

Pentru a putea utiliza cu un PC un hard disk prin USB cu programe înregistrate, este necesar să îl iniţializaţi.
Atunci când iniţializaţi un hard disk prin USB, toate datele de pe acesta vor fi şterse.

1. Deconectaţi de la computerul VAIO toate dispozitivele şi mediile (inclusiv hard diskurile prin USB).

În caz contrar, datele de pe respectivele dispozitive şi medii pot fi şterse.

1. Afişaţi ecranul Computer. [Detalii] Faceţi clic dreapta pe Computer din partea stângă a ecranului, apoi selectaţi Management (Management).

1. Când este afişat Gestionare computer (Computer Management), selectaţi Stocare (Storage), Gestionare disc (Disk Management) din partea stângă a listei.

1. Verificaţi gradul de utilizare al Disk 0 (Disk 0) din partea din centru jos a ecranului.

Dacă pe ecran apare Disk 1 sau Disk 2, este posibil ca cel puţin un dispozitiv să fie conectat. Asiguraţi-vă că toate dispozitivele şi mediile au fost deconectate de la computerul VAIO.

1. Conectaţi un hard disk prin USB la portul USB din partea stângă a computerului VAIO.

După câteva secunde, în partea din centru jos a ecranului apare Disk 1.

1. Faceţi clic dreapta pe cele patru partiţii din dreapta Disk 1, apoi selectaţi Ștergere volum (Delete Volume).

După ce este finalizată ştergerea, Disk 1 se schimbă în Nealocat (Unallocated).

1. Faceţi clic dreapta pe Nealocat (Unallocated), apoi selectaţi Volum simplu nou (New Simple Volume).

Apare ecranul de iniţializare. Urmaţi instrucţiunile de pe ecran pentru a iniţializa.